János Vaszary

János Miklós Vaszary (Kaposvár, 1867ko azaroaren 30a – Budapest, 1939ko apirilaren 19a) hungariar margolaria izan zen.

Familia katoliko nabarmen batean jaio zen eta osaba Esztergomeko artzapezpikua izan zen. Arte ikasketak Hungariako Arte Ederretako Unibertsitatean hasi zituen, János Gregussen ikasle gisa. 1887an Munichera joan zen ikastera, Gabriel von Hackl eta Ludwig von Löfftz irakasleekin. 1899an Parisera joan zen Académie Julien-en ikastera. Lehen eraginak frantsesak izan ziren, baina gero Nagybanyako artisten kolonian sartu zen, hungariar folkloreaz interesatu zen eta Simon Hollósy margolariarekin elkartu zen.

Lehen Mundu Gerran Serbiako frontean egon zen eta bere lanak dramatikoagoak bihurtu ziren. Hala ere, Parisera egindako bisita baten ondoren, bere estiloa inpresionismora itzuli zen.

1920tik 1932ra Hungariako Arte Ederretako Unibertsitateko irakaslea izan zen, eta 1924an Artisten Elkarte Berriaren ("Képzere veszek Új Társasága") sortzaileetako bat izan zen.

 Iruditegia 

Kategoria:Hungariako margolariak
Kategoria:Budapesten hildakoak